als_Latn bos_Latn dik_Latn
Rreth 6000 tituj librash i janë dhuruar 18 bibliotekave publike, ne mbare vendin, për te nxitur tek te rinjtë, te lexuarin. Ministria e Kulturës përmes nje fondi prej 10 milion lekësh, ka bërë të mundur pasurimin me libra shqiptar e te huaj, për te rikthyer kështu lexuesin ne ambientet e bibliotekave. Sipas Ministres Kumbaro, ky nuk është thjesht nje projekt kulturor por edhe social. “E gjithë ideja jone është qe bibliotekat te kthehen ne vende tërheqëse, sigurisht bibliotekat publike jane aktore shume te rendesishem qe kam përshtypjen se shoqëria shqiptare i ka harruar. Qe shteti shqiptar i ka harruar, ndaj dhe ne duam te rigjallërohet edhe roli i bibliotekave”. Meqenëse 2014-ta ishte cilësuar si viti i De Rades, tanime ne çdo biblioteke qyteti do te jete vepra monumentale e botuar ne 200- vjetorin e lindjes se tij. Gjithashtu Ministrja e Kulturës, Kumbaro i ka dhuruar drejtuesve te bibliotekave publike edhe nje kopje te librit Meshari i Gjon Buzukut.
als_Latn